સરકારી ગ્રાન્ટ ઇન એડ કોલેજમાં આંકડાશાસ્ત્ર વિષય રદ કરી દેવામાં આવ્યો હતો. બીજી તરફ પ્રાધ્યાપકો તેમજ કોલેજના વિકાસ માટે છાત્રો પાસેથી રૂપિયા 2000ની ડિપોઝીટ ઉઘરાવી છાત્રોને ઉલ્લુ બનાવવામાં આવી રહ્યા છે. આ અંગે વિરોધ કરી પ્રિન્સિપાલ સમક્ષ રજૂઆત કરવા જતાં તેમણે વધુ સંખ્યામાં ચેમ્બરમાં નહી આવવાનું કહી મને લાત મારી હતી. આથી સંગઠનના હોદ્દેદારો ઉશકેરાઇ તોડફોડ કરી હતી. આ ઘટનાથી દૂ:ખ થયું છે. આ અંગે પ્રિન્સિપાલ સામે પોલીસ મથકે ફરિયાદ નોંધાવી છે. - ઉપેન્દ્રસિંહ વાઘેલા (ઉપપ્રમુખ, એન. એસ. યુ. આઇ, બનાસકાંઠા)